מתוך כמה דירות שלקחנו בטיול שלנו בצפון איטליה הדירה של פרנקו היתה הכי טובה בפער מאוד משמעותי.
פרנקו מארח נפלא וידידותי. הוא קיבל אותנו בחיוך ובמאור פנים. הסביר לנו הכל על הדירה. גם אם זה באיטלקית מתורגמת לאנגלית ע״י גוגל. לאורך כל השהות שלנו פרנקו דאג לכל מה שהיינו צריכים.
הדירה נמצאת בתוך בית גדול עם 3 קומות. הדירה שבה היינו היתה בקומה השנייה והכניסה אליה פרטית ונפרדת דרך חדר המדרגות.
הדירה עצמה גדולה ומרווחת עם מטבח מצוייד בכל טוב ובהרבה חפצים ומכשירים שימושיים. החדרים עצמם מצויינים גדולים, עם מספיק מקום בארונות. המיטות עצמן היו נוחות מאוד. המקלחת השירותים ומכונת הכביסה נמצאים בתוך אותו חדר.
הנוף מהדירה הוא ל3 כיווני אוויר והוא פשוט עוצר נשימה. התארחנו בתחילת דצמבר כך שהיה לנו נוף של הרים גדולים מושלגים. מהדירה נשקף גם האגם הקסום Caldonazzo.
המיקום של הדירה מעולה לטיולים באיזור. יש אפילו איזור עתיקות מימי המלחמה במרחק רבע שעה נסיעה.
לסיכום, מאוד נהנינו מהאירוח של פרנקו, הוא אדם מאוד נחמד ודאג לנו להכל. יצאנו מרוצים ואין לנו ספק שנמליץ על הדירה הזו לעוד אנשים.